Τοξοβολία στους Θερινούς Ολυμπιακούς Αγώνες 2020

Τα αγωνίσματα της τοξοβολίας στους Θερινούς Ολυμπιακούς Αγώνες του 2020 στο Τόκιο έχουν προγραμματιστεί να πραγματοποιηθούν στο πάρκο Yumenoshima. Έχουν προγραμματιστεί συνολικά 5 αγωνίσματα.     

 Ολυμπιακή πρόκριση 
Υπήρχαν 128 θέσεις διαθέσιμες για την τοξοβολία στους Θερινούς Ολυμπιακούς Αγώνες 2020: 64 για άνδρες και 64 για γυναίκες. Οι προϋποθέσεις για την πρόκριση, ανακοινώθηκαν από την Παγκόσμια Ομοσπονδία Τοξοβολίας τον Μάρτιο του 2018. 

Κάθε Εθνική Ολυμπιακή Επιτροπή (ΕΟΕ) επιτρέπεται να συμμετέχει με 6 αθλητές το πολύ (3 ανά φύλο). Κάθε ΕΟΕ που συμμετέχει στα ομαδικά αγωνίσματα με μια τριμελή ομάδα, έχει το δικαίωμα να δηλώσει τα 3 μέλη της ομάδας αυτής και στα ατομικά αγωνίσματα. Υπάρχουν 12 διαθέσιμες θέσεις για κάθε φύλο στο ομαδικό, που ισοδυναμούν με 36 άτομα συνολικά. Οι υπόλοιπες ΕΟΕ, μπορούν να διεκδικήσουν το πολύ 2 θέσεις (1 για κάθε φύλο), στα ατομικά αγωνίσματα.

6 θέσεις προορίζονταν εξ' αρχής για την Ιαπωνία ως διοργανώτρια χώρα και άλλες 4 αποφασίστηκαν από μια ειδική Τριμελή Επιτροπή. Οι υπόλοιπες 118  κατανεμήθηκαν μέσω προ-Ολυμπιακών τουρνουά, στα οποία οι διαγωνιζόμενοι τοξότες κέρδιζαν θέσεις συμμετοχής για τις ΕΟΕ της χώρας τους, χωρίς όμως να προορίζονται για τους ίδιους απαραίτητα. Στην συνέχεια, η κάθε ΕΟΕ αποφάσιζε ποιοι αθλητές θα την εκπροσωπήσουν στις θέσεις που της αναλογούν. Δεν υπήρξε διαδικασία πρόκρισης για το αγώνισμα του μικτού ομαδικού, καθώς αυτή θα καθοριστεί στον Γύρο Κατάταξης στην αρχή των αγώνων. 

 Μορφή αγώνων 
128 αθλητές αναμένεται να διαγωνιστούν σε 5 αγωνίσματα: το Ατομικό ανδρών, το Ατομικό γυναικών, το Ομαδικό ανδρών, το Ομαδικό γυναικών και το Μικτό Ομαδικό. Το τελευταίο θα πραγματοποιηθεί φέτος για πρώτη φορά στην ιστορία των αγώνων.

Και τα 5 αγωνίσματα αναμένεται να πραγματοποιηθούν με αντίκυρτο τόξο και από την εγκεκριμένη από την Παγκόσμια Ομοσπονδία απόσταση των 70 μέτρων. Ο διαγωνισμός αναμένεται να ξεκινήσει την πρώτη μέρα των αγώνων με τον Γύρο Κατάταξης, στον οποίον θα συμμετέχουν και οι 64 αθλητές των 2 φύλων. Κάθε τοξότης θα εκτοξεύσει συνολικά 72 βέλη, ώστε να κατανεμηθεί στις θέσεις 1 με 64 ανάλογα με το σκορ του.

Τα αγωνίσματα θα πραγματοποιηθούν με νοκ-άουτ αγώνες σε κάθε γύρο. Οι ηττημένοι των 2 ημιτελικών γύρων, θα διαγωνιστούν μεταξύ τους για την διεκδίκηση του χάλκινου μεταλλίου.

 Ατομικά αγωνίσματα 
Στα ατομικά αγωνίσματα, συμμετέχουν 64 αθλητές σε κάθε φύλο. Σε κάθε αγώνα διαγωνίζεται 1 εναντίον 1 και είναι νοκ-άουτ.  Υπάρχουν συνολικά 4 γύροι μέχρι τα ημιτελικά: ο Γύρος των 64, ο Γύρος των 32, ο Γύρος των 16 και οι Προ-ημιτελικοί στους οποίους φθάνουν 8 αθλητές. Τα ζευγάρια του Γύρου των 64 καθορίζεται από τον αρχικό Γύρο Κατάταξης

Κάθε αγώνας αποτελείται από 5 σετ, όπου κάθε αθλητής δικαιούται από 3 βολές. Ο νικητής του σετ είναι αυτός που θα συγκεντρώσει το μεγαλύτερο άθροισμα από αυτές τις βολές και κερδίζει συνολικά 2 πόντους. Σε περίπτωση ισοπαλίας, και οι δύο αθλητές κερδίζουν από 1 πόντο. Αν στο τέλος του αγώνα, το σκορ είναι 5-5, οι διαγωνιζόμενοι πρέπει να εκτοξεύσουν ένα ακόμη βέλος. Αυτός που θα ρίξει πιο κοντά στο κέντρο, κερδίζει τον αγώνα.

 Ομαδικά αγωνίσματα 
Στα ομαδικά αγωνίσματα, οι 4 κορυφαίες ομάδες από τον γύρο κατάταξης προκρίνονται απευθείας στον Προημιτελικό. Οι υπόλοιπες 8, αγωνίζονται μεταξύ τους για τις υπόλοιπες 4 διαθέσιμες θέσεις.

Στο Ομαδικό ακολουθείται το ίδιο σύστημα βαθμολογίας με το Ατομικό, όμως υπάρχουν 4 σετ, όπου οι ομάδες έχουν το δικαίωμα 6 βολών (2 για κάθε μέλος).

 Μικτό ομαδικό 
Στο Μικτό Ομαδικό οι κορυφαίες 16 ομάδες από τον Γύρο κατάταξης θα αγωνιστούν σε νοκ-άουτ αγώνες. Κάθε ΕΟΕ που έχει προκριθεί με τουλάχιστον έναν άντρα και μία γυναίκα, λαμβάνει πόντους που ισοδυναμούν με το άθροισμα των 2 αυτών αθλητών στην τελική ατομική κατάταξη.  Στην συνέχεια, οι πρώτες 16 επιτροπές της τελικής συνδυαστικής κατάταξης κερδίζουν μια θέση στο αγώνισμα του μικτού ομαδικού.

Όπως και στα Ομαδικά ανδρών και γυναικών, έτσι και στο Μικτό, υπάρχουν 4 σετ στα οποία κάθε μέλος της ομάδας δικαιούται από 2 βολές (4 βολές ανά σετ, για κάθε ομάδα).

 Συμμετέχοντα έθνη 
Στην παρακάτω λίστα παρουσιάζεται ο αριθμός των αθλητών κάθε χώρας, σε κάθε αγώνισμα.
ΧώραΆνδρεςΓυναίκεςΜικτόΣύνολοΑτομικόΟμαδικόΑτομικόΟμαδικόΟμαδικόΑθλητές31411 233111111211211113361121111111121111113141343361111314314111113433633111121113411 211/ 231411  213 41111113361121133611211213 433611211Σύνολο: 52 ΕΟΕ6412641229128

 Πρόγραμμα Αγώνων 
Όλες οι ώρες είναι στην Τοπική Ώρα Ιαπωνίας (UTC+9).
Ημέρα Ημερομηνία Έναρξη Λήξη Αγώνισμα Φάση Ημέρα 0 Παρασκευή 23 Ιουλίου 2021 9:00 11:00 Ατομικό, γυναικών Γύρος Κατάταξης 13:00 15:00 Ατομικό, ανδρών Γύρος Κατάταξης Ημέρα 1 Σάββατο 24 Ιουλίου 2021 9:30 12:05 Μικτό Ομαδικό Γύρος των 16 14:15 17:25 Μικτό Ομαδικό Γύροι Αποκλεισμού / Γύροι Μεταλλίων Ημέρα 2 Κυριακή 25 Ιουλίου 2021 9:30 11:05 Ομαδικό, γυναικών Γύρος των 16 13:45 17:25 Ομαδικό, γυναικών Γύροι Αποκλεισμού / Γύροι Μεταλλίων Ημέρα 3 Δευτέρα 26 Ιουλίου 2021 9:30 11:05 Ομαδικό, ανδρών Γύρος των 16 13:45 17:25 Ομαδικό, ανδρών Γύροι Αποκλεισμού / Γύροι Μεταλλίων Ημέρα 4 Τρίτη 27 Ιουλίου 2021 9:30 13:25 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 16:00 19:55 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 Ημέρα 5 Τετάρτη 28 Ιουλίου 2021 9:30 13:25 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 16:00 18:40 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 Ημέρα 6 Πέμπτη 29 Ιουλίου 2021 9:30 13:25 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 16:00 18:40 Ατομικό, ανδρών Γύρος των 64 / Γύρος των 32 Ατομικό, γυναικών Γύρος των 64 / Γύρος των 32 Ημέρα 7 Παρασκευή 30 Ιουλίου 2021 9:30 11:15 Ατομικό, γυναικών Γύρος των 16 14:45 17:20 Ατομικό, γυναικών Γύροι Αποκλεισμού / Γύροι Μεταλλίων Ημέρα 8 Σάββατο 31 Ιουλίου 2021 9:30 11:15 Ατομικό, ανδρών Γύρος των 16 14:45 17:20 Ατομικό, ανδρών Γύροι Αποκλεισμού / Γύροι Μεταλλίων

 Σύνοψη μεταλλίων 

 Πίνακας μεταλλίων 

 Νικητές 
 Ατομικό ανδρών    Ομαδικό ανδρών    Ατομικό γυναικών    Ομαδικό γυναικών  Αν ΣανΓιαν Μιν-χιΚαν Τσάε-γιουν ROC Σβετλάνα ΓκομπόεβαΈλενα ΟσίποβαΞένια Πέροβα  Μιχέλε ΚρόπενΤσαρλίνε ΣβαρτςΛίζα Ούνρουχ  Μικτό ομαδικόΚιμ Γε ΝτιόκΑν Σαν Στιβ ΓουάιλερΓκαμπριέλα Σλέσερ Λουίς ΆλβαρεςΑλεχάντρα Βαλένσια

 Παραπομπές 

Κατηγορία:Αθλήματα Θερινών Ολυμπιακών Αγώνων 2020
Κατηγορία:Τοξοβολία στους Ολυμπιακούς Αγώνες